**24.02.2022**

**E-pasta nosaukums**

Avansa maksājums par februāri

**E-pasta teksts**

Nacionālais veselības dienests (turpmāk – Dienests) veic uzlabojumus Vadības Informācijas sistēmā (VIS), lai veidotos atsevišķs rēķins ambulatoro pakalpojumu apmaksai no līdzekļiem neparedzētiem gadījumiem (LNG). Šī iemesla dēļ ambulatoro pakalpojumu rēķinu veidošanās process par februāra mēnesi kavēsies.

Dienests informē, ka par ambulatorajiem pakalpojumiem februāra mēnesī tiks maksāts avansa maksājums, atbilstoši Finanšu paziņojumā norādītai summai.

Tehniskā risinājuma izstrādi plānots pabeigt marta mēnesī, tādējādi rēķinu sagatavošana VIS par norēķinu periodu janvāris – marts plānota aprīlī (vienlaikus ar marta rēķiniem).

Lai līgumpartneri šobrīd varētu sekot līdzi izpildēm un nepieciešamības gadījumā veikt talonu labojumus, februāra beigās – marta sākumā tiks veikts janvāra talonu pārrēķins. LNG norēķiniem saistošo talonu pārrēķins tiks veikts atkārtoti pēc tehniskā risinājuma izstrādes.

Papildus Dienests informē:

* samaksa par Covid - 19 vakcinācijas aptveres maksājumu tiks veikta pēc finansējuma saņemšanas, aptuveni 2 mēnešu laikā. Covid - 19 vakcinācijas aptveres maksājuma aprēķins ģimenes ārstiem uz 31.12.2021 pieejams Dienesta tīmekļvietnē sadaļā Profesionāļiem > Covid-19 > Vakcinācija pret Covid-19 > Vakcinācijas aptvere ģimenes ārstu praksēs (<https://www.vmnvd.gov.lv/lv/vakcinacijas-aptvere-gimenes-arstu-prakses>);
* fiksētā piemaksa par darbu ārkārtas situācijas laikā (Covid - 19 piemaksa) par janvāri tiks veikta 2 nedēļu laikā.

Atvainojamies par sagādātajām neērtībām saistībā ar sistēmas uzlabošanas darbiem!